
	
	RAPORTUL VIZITEI DE MONITORIZARE & EVALUARE



Dată: 20 & 21 aprilie 2016

Proiecte monitorizate:
1) TRATAMENT SUB DIRECTA OBSERVATIE PENTRU PACIENTII TB DIN ROMANIA – M1I2S3 (UNOPA)
2) SERVICII INTEGRATE PENTRU PACIENTII CU TB DIN ROMANIA – M1I2S6 (UNOPA în parteneriat cu ASPTMR)
Locații: Județul Neamț – Centrul MDR-TB Bisericani; Dispensarul TBC Piatra Neamț, Dispensarul TBC Târgu Neamț, Dispensarul TBC Roman.

Participanți: 
RAA: Iuliana Copil, Andrei Dobre
UNOPA/ASPTMR: Echipa Multidisciplinara Bisericani: Ioan Mihaela - psiholog, Roxana Stefanescu – asistent social, Dr. Botezatu Elena – medic coordonator echipă, 
CPSS: Dr. Coadă

Obiectivele vizitei:
· Monitorizarea progresului activităților implementate în cadrul celor două proiecte la nivelul spitalului și al dispensarelor
· Verificarea și validarea datelor raportate de la nivelul dispensarelor din județul Argeș pentru perioada ianuarie – decembrie 2015 aferente indicatorilor de acoperire HSS-1 și HSS-2

Metode: discuții cu coordonatorul echipei multidisciplinare; discuții cu voluntarii DOT (asistenți medicali din dispensare) implicați în implementarea proiectului M1I2S3; verificarea indicatorilor raportați prin renumărarea cazurilor din registrele TB din 2015.

CONCLUZII
Ref. verificarea și validarea indicatorilor HSS-1 și HSS-2
În majoritatea dispensarelor vizitate nu au fost identificate diferențe majore între cifrele raportate și datele din registrele TB aferente anului 2015.

Ref. furnizare DOT în dispensare
În mod tipic toți pacienții depistați cu TBC se internează timp de 2 luni (perioada de tratament intensiv 7/7) urmând ca apoi să continue tratamentul la nivelul dispesarelor din județ (faza de continuare 3/7). Astfel, pacienții care pot să se deplaseze la dispensar reușesc să beneficieze de un tratament sub directă observație. Acolo unde pacienții sunt greu deplasabili sau locuiesc la o distanță mare față de dispensar, tratamentul se face sub supravregherea AMC/MS sau a medicilor de familie.  
Există o colaborare bună cu medicii de familie. Există cazuri de medici care nu colaborează cu dispensarul dar marea majoritate sunt responsabili pentru pacienții lor, primesc tratamentul pentru o lună şi îl dau mai departe la pacient însă nu fac neapărat DOT. 
Prin intermediul pacienţilor care se întorc în spital, se cunosc situațiile când medicii de familie sunt cooperanţi iar dacă distanţa este mică atunci pacienţii merg la cabinete şi fac DOT. În schimb, acolo unde distanţele sunt mari, tratamentul este administrat direct de către pacient acasă fără DOT.

Ref. Distribuire tichete sociale pentru pacienții aderenți la tratament
Conform procedurii UNOPA se lucrează şi sunt asumate toate rolurile prevăzute în proiect. Informarea se face la nivelul EMD şi sunt doar câteva cazuri de pacienţi care încep tratamentul în ambulator. UNOPA sunt foarte prompți cu tabelele şi cu tichetele (comunicare via telefon şi email). Odată pe lună trece psihologul prin dispensare iar cu asistentul social se discută săptămânal despre situația pacienților (notificări, conimțăminte, finalizări, etc.). Stimulentele sunt bine primite. Pacienţii suna cu o săptămână mai devreme doar ca să ştie exact când vor ajunge.

Ref. Lucrătorii comunitari
Legat de AMC/MS – tratamentul se primeşte pur şi simplu iar fișa de monitorizare se completează la dispensar. Voluntarii primesc copii ale fișei de monitorizare. 
Există colaborare cu medicii de familie. În legătură cu contacții, cu tratamentul, cu monitorizarea pacienţilor (când trebuie să vină la control). Acolo unde nu se poate colabora cu medicii de familie se lucrează bine cu AMC/MS.
Asistentele de teren ţin legătura cu AMC/MF/MS, aceştia vin şi ridică tratamentul din dispensare. Ar fi necesară o maşină pentru transport. Fără medicii de familie nu ar putea să lucreze. Aceştia ajuta dispensarul gratis. Medicii suna cu o zi înainte că urmează să treacă şi să ridice medicamentele. Monica Ghiţă de la Constantă a fost preluată de CPSS şi se ocupă de acoperirea cu voluntari DOT în teritoriu iar pentru asta se comunică cu ea la telefon. În bază sunt câţiva AMC care au pacienţi (unii chiar mai mulţi) dar sunt puţini. Probabil sunt pacienţi în localităţile unde nu sunt AMC. Monica a spus că acolo unde nu sunt AMC să fie preluaţi de către UNOPA pentru a intra în proiect. Ar avea nevoie de numerele de telefon ale medicilor de familie pentru a aplica aceiaşi metodă ca şi la Constanța. Echipa nu are datele de contact ale AMC-iștilor.
Există 49 de AMC/MS la nivel de judeţ, aproximativ 50% din localităţi – acolo unde nu există AMC

Ref. Activitatea echipei multidisciplinare
Din discuţiile despre proiect – există colaborare cu UNOPA/EMD şi nu au fost probleme sau înârzieri până acum. Se ţine legătura cu Aş. Social şi psihologul din EMD. Se trimit tabele, se discută cazuri. Baza de date este ok. Se lucrează bine cu acest instrument, nu sunt probleme cu completarea acesteia însă contează şi experienţa din proiectele anterioare. Cu obţinerea de informaţii nu sunt probleme – medicii şi asistentele ştiu şi oferă informaţii EMD. Pacienţii sunt cooperanţi. Au început să facă curăţenie în baza de date – toţi cei care au terminat tratamentul, cei care au depăşit T-ul, să nu mai apară şi să rămână doar cei care mai sunt eligibili.
Psihologul: face consiliere cu pacienţi cu risc ridicat şi făcând sesiunea în salon alături de ceilalţi pacienţi se desfăşoară astfel grupuri de suport. La început s-au făcut consilieri pentru fiecare caz (nu doar cei cu risc ridicat). Pentru cei externaţi consilierea se face telefonic. Consilierea nu se face folosind fișe sau alte documente de suport ci doar tabelul de raportare pus la dispoziţie de ASPTMR. Nu se mai foloseşte fișa pacientului.

[bookmark: Sfârºit_neterminat_de_propoziþie]Ref. Alte subiecte
Incidența mică la nivelul județului poate fi justificată și de faptul că toţi adulții care sunt la vârsta de TB activ sunt plecaţi şi se tratează în afara ţării. Astfel, unul dintre motivele pentru care a scăzut incidența este migraţia pentru muncă.

Asigurărilereprezintă o problemă pentru cei neasiguraţi – ei pot să să se prezinte la dispensarele TB pentru că analizele pe prevenţie sunt gratuite însă se internează doar cei care au o imagine radiologică care sugerează TB. Dacă nu, pacientul este trimis înapoi la dispensar să îşi facă sputa şi doar cei care sunt confirmaţi sunt retrimişi către spital pentru internare. De la 1 ianuarie – pacienţii au de plătit 300 de lei, retroactiv, pentru dobândirea calităţii de asigurat.

Educatorii între egali: Sunt acum doi pacienţi care au început să aibă suport de la educatorii între egali. Pe pacienţi îi deranjează (trăiesc cu teamă) că nu ştiu ce anume vor discuta. După ce discută telefonic de doua-trei ori aceștia îşi dau seama că sunt discuţii libere şi fără interogatorii, devenind încântaţi de servicii. 

[bookmark: _GoBack]RECOMANDĂRI:
Ref. verificarea și validarea indicatorilor HSS-1 și HSS-2
1) La următoarea raportare (iulie 2016), PR va comunica dispensarelor instrucțiuni și mai detaliate de completare a formularelor de raportare ai celor doi indicatori.
Ref. furnizare DOT în dispensar & Ref. distribuire tichete sociale pentru pacienții aderenți la tratament
2) PR, cu suport UNOPA & ASPTMR, să implementeze în Q6 un studiu care să descrie situația furnizării de DOT și a tichetelor sociale și  să evalueze eficacitatea acestor două intervenții.
3) UNOPA (& CPSS), cu suport PR, să implementeze în Q6 un circuit al datelor prin care voluntarii DOT din dispensar să fie informați cu privire la situația de DOT a pacienților
Ref. activitatea echipei multidisciplinare
4) ASPTMR va solicita tuturor echipelor multidisciplinare să semnalizeze cabinetul de servicii psihosociale, indicând orarul de lucru și un număr de telefon la care pacienții pot contacta psihologul sau asistentul social atunci când aceștia din urmă sunt pe teren.
5) PR și ASPTMR vor revizui în luna iunie 2016 sarcinile și metodologia de lucru a echipei multidisciplinare pentru a fi atinse următoarele obiective: informarea și consilierea pacienților spitalizați, în vederea continuării cu succes a tratamentului în ambulatoriu; monitorizarea periodică a situației pacienților, după referirea acestora către serviciile furnizate de UNOPA, ARAS, Salvați Copiii, CPSS; managementul cazurilor deosebite/complicate.

